Centrul de Resurse pentru Diversitate Etnoculturală, Cluj 
şi
Fundaţia pentru o Societate Deschisă, Bucureşti
anunţă programul de burse de studii la
Universitatea Central Europeană (CEU), Budapesta
		
	Programul se adresează studenţilor aflaţi în ultimul an de studiu sau absolvenţilor care au obţinut diploma de licenţă în cadrul unei instituţii de învăţămînt superior acreditate. Universitatea Central Europeană oferă programe de masterat şi doctorat pentru anul universitar 2003-2004. Cursurile, cu predare în limba engleză, se vor ţine la sediul universităţii din Budapesta. 
Bursele de studii pot fi integrale sau parţiale şi depind de rezultatele procesului de selecţie. 
Domeniile de studiu sînt: economie (MA, PhD), politicile şi ştiinţele mediului (MS, PhD), gen şi cultură (MA, PhD), istorie (MA, PhD), relaţii internaţionale şi studii europene (MA), studii juridice (LLM, MA, SJD), matematică (PhD), studii medievale (MA, PhD), studii în naţionalism (MA), filosofie (PhD), ştiinţe politice (MA, PhD), sociologie şi antropologie socială (MA, PhD), managementul afacerilor (MBA, IMM).		
	
Dosarul de înscriere trebuie să conţină:
•	formularul de înscriere. Acesta poate fi completat  şi  trimis on-line la CEU (www.ceu.hu), în acest caz vă rugăm să adăugaţi la dosar o fotocopie a formularului, pe lîngă celelalte documente cerute;
•	două scrisori de recomandare pentru programul de masterat şi trei scrisori de recomandare pentru programul de doctorat, fiecare în plic închis şi sigilat;
•	curriculum vitae şi lista lucrărilor publicate (dacă este cazul);
•	copia legalizată a diplomei de licenţă sau adeverinţă că diploma va putea fi obţinută de candidat pînă în septembrie 2003, precum şi o fotocopie a acestui act (în limba română şi engleză);
•	copia legalizată a foii matricole şi o fotocopie a acesteia (în limba română şi engleză);
•	un eseu pe tema precizată în formular (specifică fiecărui departament).

Copia după diplomă şi foaia matricolă trebuie traduse în limba engleză de către un traducător autorizat sau trebuie să aibă avizul de traducere de la catedrele de limba engleză ale facultăţilor respective.

O bună cunoaştere a limbii engleze este obligatorie (candidaţii care vor trece de faza de preselecţie a dosarelor vor susţine un test   tip   TOEFL   organizat   de   către   CRDE   în   data   de 
1 martie 2003).

Notă: Candidaţii pot opta pentru cel mult două departamente diferite. În acest caz se vor depune două dosare, fiecare dintre acestea trebuie să conţină setul complet de documente, însă pentru cel de-al doilea este suficientă doar fotocopia documentelor oficiale (nu sînt deci necesare două seturi legalizate de documente şi traduceri).		
	Toate dosarele trebuie să fie clar marcate cu numele candidatului, programul
şi departamentul pentru care acesta aplică. Dosarele depuse nu se returnează. 

 Data limită de depunere a dosarului este  17 decembrie 2002 (ora 17.00).		
	Informaţii suplimentare, formulare de înscriere se pot obţine: 
•	de pe pagina de web a CEU: www.ceu.hu, pagina de web a CRDE: www.edrc.ro şi pagina de web a FSD: www.osf.ro;  
•	prin e-mail de la adresa info@edrc.osf.ro şi info@buc.osf.ro;
•	de la sediul CRDE din Cluj şi al Fundaţiei pentru o Societate Deschisă din Bucureşti: 
       Str. Căderea Bastiliei nr. 33, sector 1, tel: 021-212 11 01, 212 11 02, fax: 021-212 10 32.
   Orar: luni-joi: 14.00-17.00.